Annan med skarp advarsel om Syria
Annan tilføyde at det er det syriske folket som vil bli de virkelige ofrene, og hvis stormaktene ikke greier å bli enige seg imellom får de blod på hendene. Advarslene kom under et møte i Genève i Sveits lørdag, der stormaktene skulle forsøke å redde Annans fredsplan for Syria.FNs generalsekretær Ban Ki-moon sier ifølge den britiske utenriksministeren William Hague at hvis krisen i Syria ikke snart blir løst, kan det bli nødvendig å trekke FN-observatørene ut av landet. Men amerikanerne var mer betenkte foran innledningen av møtet lørdag, og sa at det fortsatt er «uenighet og problemer» mellom dem og russerne. Russland ser likevel optimistisk på utsiktene til enighet. Samtidig raser konflikten videre, og over 230 mennesker skal ha blitt drept i voldshandlinger i Syria torsdag og fredag. - Det er fortsatt svært vanskelig å se for seg noen enighet om Syria, sa den britiske utenriksministeren William Hague ifølge nyhetsbyrået Reuters lørdag. Han ba Russland og Kina om å slutte seg til en vestlig plan om en politisk overgangsprosess i landet.Hagues russiske kollega Sergej Lavrov sa etter et møte med sin amerikanske kollega Hillary Clinton i Moskva fredag kveld at det var gode utsikter til framgang på Genève-møtet. - Vi har en veldig god sjanse til å finne felles grunn, framholdt han. Lavrov mente å ha merket seg en tendens til endringer i amerikanernes grunnholdning. USA vil kanskje ikke lenger fastholde et uttrykkelig krav om at den syriske presidenten Bashar al-Assad må gå av, sa den russiske utenriksministeren.
Verdensmaktenes ledere har et direkte ansvar for å få slutt på konflikten i Syria, sier spesialutsending Kofi Annan.